Diari Oficial de la Generalitat Valenciana


Sumari del DOGV 34, del 15-11-1980 (1980/801543)

DECRET pel qual es regula el regim del personal al servici del Consell del País Valencià.
-----------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1980/11/03/(1)/dof/vci/html**

### Dades del document

Número de DOGV
:   34

Data del DOGV
:   15-11-1980

Secció del DOGV
:   DISPOSICIONS GENERALS

Número del document
:   1980/801543


Data del document
:   03-11-1980

Organisme emissor
:   Presidència del Consell

Tipus de document
:   Decret

Decret pel qual es regula el règim del personal al servei del Consell del País Valencià.  
La consolidació i normalització de l'administració preautonòmica fa necessària la millora de sa organització i l'homogeneisació de la mateixa en tots els seus orgues dependents.  
La conformació actual de l'administració del Consell del País Valencià, s'ha realitzat a mida de les necessitats, primer d'estricta presència Institucional i mes tard de gestió administrativa, derivats d'un correcte compliment de manament legal.  
El camí cap a una autonomia plena exigíx per tant que eixa configuració actual s'assente de manera que constituixca la base d'una administració autonòmica que alcance el màxim d'eficàcia. Exigint-se a ella mateixa el mateix esforç que supòn per al contribuent el compliment de les seues obligacions.  
Baix d'esta perspectiva i dins dels projectes i actuacions anunciades per la Presidència de l'Ent Preautonomic, s'ha considerat estrictament necessari atendre a l'homogeneisació de les diferents escales del personal i la fixació dels mecanismes provisionals d'accés als llocs de treball que el mateix vaja generant a lo llarg de sa vida administrativa a partir d'este moment i fins que entre en vigor l?Estatut de la funció pública.  
En sa virtut, a proposta de la Presidència i prèvia deliberació del Ple del Consell del dia 3 de novembre de 1980,  
DISPONC  
Articul 1ér Les escales de personal en el Consell del País Valencià queden fixades en la forma següent:  
Personal titulat: Titulat superior.  
 Titulat mig.  
Personal administratiu:  
1. Cap de Negociat.  
2. Oficial de primera administratiu.  
3. Oficial de segona administratiu.  
4. Auxiliar administratiu.  
Personal subaltern: Conserge.  
 Ordenança.  
Personal especialiste: Mecànic-Conductor.  
 Conductor.  
Articul 2ón L'accés a un lloc de nova creació o vacant per baixa en el Consell del País Valencià, es cobrirà exclusivament per persones que superen les proves exigides per este Consell com a demostratives de capacitat i coneixements per a cada una de les categories senyalades en l'articul primer.  
Articul 3ér L'accés als llocs del personal citat en l'articul 1ér es realitzarà per mig d'una convocatòria pública a les proves corresponents, quedant adjudicades les convocades, mes les que pogueren produir-se des de la convocatòria a la prova, a les que millor puntuació obtingueren en les mateixes.  
Articul 4rt Per a l'accés a llocs d'una categoria superior, la convocatòria de prova d'accés es realitzarà en el 50% en caràcter lliure i en l'altre 50% en caràcter restringit per als empleats del Consell del País Valencià de la categoria immediatament inferior a la dels llocs que es convoquen.  
Articul 5nt S'autoritza a la Presidència per a dictar les normes que servixquen de desenróll al present Decret.  
Lo qual es publica per a general coneixement.  
València, a 3 de novembre de 1980.  
El President del Consell, (en funcions)  
ENRIC MONSONIS DOMINGO


Còpia Permalink ELI